漸層飲品，台式，紅磚牆。為了打卡，又不介意等(假日起碼要15分鐘以上)，可以嚟。但，我係想飲一杯好味嘅台式飲品，嚟錯左。叫左杯鹿丸鮮奶，索價$28,size只係普通杯，一d都唔平。下層係熱嘅黑糖醬，黑糖珍珠，上層係明治純牛奶。黑糖甜度其實可以接受，珍珠味道正常，都彈牙有咬口, 但同係台灣食過嘅黑糖珍珠味道仲有距離。見咁多好評，都幾大期望，點知無預期中咁驚喜。要$28一杯，而且味道只係正常，一定無下次。比佢好味嘅，而且無咁貴嘅台式飲品店大把，無下次。